Diari Oficial de la Generalitat Valenciana


Sumari del DOGV 2011, del 27-04-1993 (1993/827756)

RESOLUCIÓ de 19 de febrer de 1992, de la Comissió Territorial d'Urbanisme d'Alacant, per la qual aprova definitivament el pla parcial la Plana, en desplegament del sol urbanitzable programat del municipi de Dénia.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2011

Data del DOGV
:   27-04-1993

Secció del DOGV
:   ALTRES DISPOSICIONS

Número del document
:   1993/827756


Data del document
:   17-12-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 17 de desembre de 1992, de la Comissió Territorial d'Urbanisme d'Alacant, per la qual aprova definitivament el pla parcial la Plana, en desplegament del sòl urbanitzable programat del municipi de Dénia.  
La Comissió Territorial d'Urbanisme, en la sessió del 17 de desembre de 1992, vist l?expedient abans esmentat i d'acord amb els següents:  
Antecedents de fet  
Primer  
L'ajuntament, en la sessió plenària del 6 d'agost de 1989, va acordar-ne l'aprovació provisional, després de complir els tràmits d'aprovació inicial i d'exposició pública mitjançant anuncis apareguts en el BOP i en un dels diaris provincials de més difusió.  
Segon  
La documentació està integrada per memòria, plànols d'informació i d'ordenació, ordenances, pla d'etapes, i estudi econòmic i financer.  
Tercer  
Aquest pla parcial té com a objecte el desplegament del sector B.3.2 del sòl urbanitzable programat del municipi de Denia.  
Fonaments tècnico- jurídics  
Primer  
La tramitació s'estima correcta d'acord amb el que estableixen l'article 116 del text refós de 1992 i els articles del 127 al 130 del Reglament de Planejament, per remissió del 138.2 del mateix text legal. L'expedient té l'informe favorable de Ferrocarrils de Generalitat Valenciana.  
Segon  
La documentació s'estima completa, d'acord amb l'article 83.5 del text refós de 1992 i els articles del 57 al 63 del Reglament de Planejament.  
Tercer  
Aquest document es considera tècnicament admissible, de conformitat amb el text refós 1992, el Reglament de Planejament i les determinacions del Pla General de municipi de Dénia per al sòl urbanitzable programat.  
Això no obstant, s'haurà de presentar la documentació que justifique la idoneïtat dels accessos que hi ha a la nova urbanització i la capacitat de la depuradora.  
Quart  
La Comissió Territorial d'Urbanisme és competent per a l'adopció d'aquest acorda a l?empara de l'article 118.3.b), del text refós de la Llei sobre el Règim del Sòl i Ordenació Urbana (en endavant text refós 1992), aprovat pel Reial Decret Legislatiu 1/1992, de 26 de juny (BOE núm. 156, de 30 de juny), i de l'article -5 del Reglament dels Organs Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos el preceptes legals esmentats, la Llei de Procediment Administratiu i la resta de disposicions aplicables, aquesta Comissió Territorial d'Urbanisme acorda aprovar definitivament el pla parcial la Plana en desplegament del sòl urbanitzable programat del municipi de Dénia, i condicionar la publicació d'aquest acorda i, per tant, la seua eficàcia al fet que es presente la documentació justificativa de la idoneïtat dels accessos i de la capacitat de la depuradora prevista. L'Ajuntament ha de publicar íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la seua vigència, d'acord amb el que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i ha de notificar el contingut d'aquesta resolució a tots els interessats que apareguen en l?expedient.  
Cosa que faig pública, d'acord amb el que estableixen l'article 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 134 del Reglament de Planejament.  
Contra aquests acords, que no exhaureixen la via administrativa, podeu interposar recurs d'alçada davant el Conseller d'Obres Públiques, Urbanisme i Transports, en el termini de 15 dies, d'acord amb el que disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Vist l'acord adoptat per la Comissió Territorial d'Urbanisme, en la sessió del 17 de desembre de 1992, pel qual aprova definitivament l?expedient de referència i supedita la publicació al compliment de certes condicions i vist que la documentació presentada per l'ajuntament el 16 de febrer de 1993 compleix tots els punts de l'acord de la comissió esmentat, resolc:  
Ordenar la publicació immediata de l'acord d'aprovació definitiva esmentat a l?efecte de l?entrada en vigor, i recordar a l'ajuntament que cal que publique íntegrament en el Butlletí Oficial de. la Província d'Alacant les ordenances i les normes urbanístiques, a efecte de la vigència, d'acord amb el que estableix l'article 70.2 de la Llei Reguladora de les Bases del Règim Local en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i que ha de notificar el contingut d'aquesta resolució a tots els interessats que apareguen en l?expedient.  
Alacant, 17 de desembre de 1992.- El President de la Comissió Territorial d'Urbanisme: Gerardo- Roger Fernández Fernández.